钦定古今图书集成/历象汇编/庶征典/第103卷 > 《娄元礼田五家行》 > 汉
## 钦定古今图书集成/历象汇编/庶征典/第103卷 > 《娄元礼田五家行》 > 汉

### 文帝四年夏六月大雨雪

按《汉书。文帝本纪》，不载。　按《五行志》，文帝四年六月，
大雨雪。后三岁，淮南王长谋反，发觉，迁道死。京房《易
传》曰：“夏雨雪，戒臣为乱。”

### 景帝中六年春三月雨雪

按《汉书？景帝本纪》云云。　按《五行志》，中六年雨雪。其
六月，“匈奴入上郡取苑马，吏卒战死者二千馀人。明
年，条侯周亚夫下狱死。”

### 武帝元光四年夏陨霜

按《汉书武帝本纪》，四年夏四月，陨霜杀草。　按《五行

自是始征伐四夷，师出三十馀年，天下户口减半。京
房《易传》曰：“兴兵妄诛，兹谓亡法。厥灾霜下杀五谷，冬
杀麦。诛不原情，兹谓不仁。其霜夏先大雷风，冬先雨，
迺”陨霜有芒角。贤圣遭害，其霜附木不下地。佞人依
刑，兹谓私贼，其霜在草根土隙间。不教而诛，兹谓虐，
其霜反在草下。

### 元狩元年冬十二月大雨雪民多冻死

按《汉书武帝本纪》，“元狩元年冬十二月，大雨雪，民冻
死。”　按《五行志》，“元狩元年十二月，大雨雪，民多冻死。
是岁，淮南衡山王谋反，发觉，皆自杀。使者行郡国，治
党与，坐死者数万人。”

元狩六年“冬十月，雨水，亡冰。”

按《汉书武帝本纪》云云，　按《五行志》，六年冬，亡冰。先
是，比年遣大将军卫青、霍去病攻祁连，绝大幕，穷追
单于，斩首十馀万级，还，大行庆赏，乃闵海内勤劳，是
岁遣博士褚大等六人持节巡行天下，存赐鳏寡，假
与乏困，举遗逸独行君子诣行在所。郡国有以为便
宜者，上丞相御史以闻，天下咸喜。

### 元鼎二年三月大雨雪

按《汉书武帝本纪》云云。　按《五行志》。元鼎二年三月。
雪平地厚五尺。是岁御史大夫张汤有罪自杀。丞相
严青翟坐与三长史谋陷汤。青翟自杀。三长史皆弃
市。

元鼎三年春三月，水冰。夏四月，雨雹。

按《汉书武帝本纪》，“夏四月，雨雹，关东郡国十馀饥，人
相食。”　按《五行志》，“元鼎三年三月，水冰，四月雨雪，关
东十馀郡人相食。是岁民不占缗钱，有告者以半畀
之。”

### 元封二年大寒雪民冻死

按《汉书武帝本纪》，不载　按《西京杂记》，“元封二年大
寒，雪深五尺，野鸟兽皆死，牛马皆踡蹜如猬，三辅人
民冻死者十有二三。”

元封四年，夏民多暍死。

按：《汉书武帝本纪》云云。

### 昭帝始元元年冬无冰

按：《汉书昭帝本纪》云云。

### 元帝永光元年三月雨雪陨霜伤麦稼秋罢

按《汉书元帝本纪》云云。　按《五行志》，“永光元年三月
陨霜杀桑，九月二日陨霜杀稼，天下大饥。”是时中书
令石显用事专权，与春秋定公时陨霜同应。成帝即
位，显坐作威福诛。

### 建昭二年十一月大雨雪

按《汉书元帝本纪》云云，　按《五行志》，“建昭二年十一
月，齐楚地大雪，深五尺。是岁魏郡太守京房为石显
所告，坐与妻父淮阳王舅张博、博弟光劝视淮阳王，
上以不义，博要斩光，房弃市，御史大夫郑弘坐免为
庶人。成帝即位，显伏辜，淮阳王书冤博，辞语增加，家
属徙者复得还。”

建昭四年三月，雨雪。

按《汉书元帝本纪》，不载　按《五行志》，四年三月雨雪，
燕多死。谷永对曰：“皇后桑蚕以治祭服，共事天地宗
庙。正以是日疾风自西北，大寒雨雪，坏败其功，以章
不乡。宜斋戒辟寝，以深自责。请皇后就宫，鬲闭门户，
毋得擅上。且令众妾人人更进，以时博施。皇天说喜，
庶几可以得贤明之嗣。即不行臣言，灾异愈甚，天变
成形。臣虽欲复损身关策不及事已。”其后许后坐咒
诅废

### 成帝建始四年夏四月雨雪

按：《汉书成帝本纪》云云。

### 阳朔二年春寒

按《汉书成帝本纪》，阳朔二年春寒，诏曰：“昔在帝尧，立
羲和之官，命以四时之事，令不失其序。故《书》云‘黎民
于变时雍’，明以阴阳为本也。今公卿大夫，或不信阴
阳，薄而小之，所奏请多违时政，传以不知周行天下，
而欲望阴阳和调，岂不缪哉！其务顺四时。”《月令》：
“阳朔四年夏四月，雨雪。”

按《汉书。成帝本纪》不载。　按《五行志》，“四年四月，雨雪，
燕雀死。后十六年，许皇后自杀。”